CELEX: C2004/262/96
Language: et
Date: 2004-10-23 00:00:00
Title: Kohtuasi T-338/04: Centro Europa 7 srl'i 11. augusti 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/52
            
         Centro Europa 7 srl'i 11. augusti 2004. aasta hagi Euroopa Ühenduste Komisjoni vastu
   (Kohtuasi T-338/04)
   (2004/C 262/96)
   Kohtuasja menetluse keel: itaalia
   Centro Europa 7 srl esitas 11. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on avvocato Vittorio Ripa di Meana ja avvocato Roberto Mastroianni.
   Hageja palub esimese astme kohtul:
   
               —
            
            
               tühistada hageja 18. oktoobri 2001 esitatud kaebuse menetlemise lõpetamise otsus, millest hagejale teatati Konkurentsi peadirektoraadi peadirektori Menshing'i 4. juuni 2004. aasta kirjaga D(2004)/471, kätte toimetatud 9. juuni 2004. aasta faksiga;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja osales juulis 1999 Itaalias toimunud pakkumismenetluses eraõigusliku maapõhise analoogteleülekannete litsentside andmiseks, võites kuueaastase ja üks kord uuendatava kontsessioonilepingu kodeerimata ülekannete tegemiseks. Sellegipoolest ei ole hageja seni suutnud alustada kodeerimata ülekandeid, kuna talle ei ole eraldatud kontsessioonilepingu järgseid sagedusi. Tegelikult ei ole endiselt ellu viidud Piano nazionale delle frequenze't (rahvuslik sageduste plaan), mis võimaldaks hageja õiguspäraseid ootusi täita, kuna kehtiva Itaalia seadusandluse alusel kasutavad sagedusi teleülekannete operaatorid, kes ei ole küll kontsessioonilepingut saanud, ent võisid ülekannete tegemist jätkata 1997. aasta seaduse nr 249 järgse “üleminekukorra” alusel. Seega takistas Mediaset'i (Retequattro) kolmanda kanali käigushoidmine hagejale ülekannete tegemiseks, mida ta pidi alustama kontsessioonilepingu alusel, hädavajalike sageduste vabastamist.
   Hagi on suunatud otsuse vastu lõpetada menetlus, andmata käiku tema kaebusele ülalkirjeldatud olukorraga tekitatud konkurentsimoonutuste kohta ja otsuse vastu jätta rahuldamata komisjonile esitatud taotlus võtta meetmeid EÜ asutamislepingu artikli 86 lõike 3 alusel, kuna tegu on Itaalia õiguse alusel eri- õigusi omavat äriühingut (RTI) eelistavate meetmetega.
   Oma nõuete toetuseks viitab hageja EÜ asutamislepingu artiklite 82 ja 86 ja põhjendamiskohustuse rikkumisele, kuna komisjon:
   
               —
            
            
               ei uurinud kõnealust kaebust hoolikalt, kuna ta ei vastanud peamisele kaebusele, et hagejat on diskrimineeritud teleülekannete taasesitamise turule juurdepääsul;
            
         
               —
            
            
               võttis vastu vaidlustatud otsuse, arvestamata asjaolu, et Itaalia ametivõimude poolt vastu võetud või võtmata meetmed, mille alusel Europa 7 jäeti teleülekannete taasesitamise turult välja, tugevdasid RTI turgu valitsevat seisundit;
            
         
               —
            
            
               ei arvestanud 2004. aasta seaduse nr 112 jõustumise tagajärgi hagejale. Selles osas viitab hageja ka Põhiõiguste harta artiklis 47 sedastatud hea halduse üldpõhimõtte rikkumisele.